На лядовай пляцоўцы спартыўнага цэнтра сёння адбылася першая трэніроўка, у якой прынялі ўдзел больш за 20 ігракоў, у іх ліку вядучыя хакеісты Сяргей Касціцын, Андрэй Сцяпанаў, Яўген Лісавец, Аляксандр Кітараў, Куінтан Хаўдэн. Трэнерскі штаб мінчан чакае прыезду вядучага галкіпера Юнаса Энрата і навічкоў форварда Бо Бенета і абаронцы Патрыка Уіркаша. За трэніроўкамі дынамаўцаў разам з журналістамі назіраў адзін з лепшых нападаючых зборнай Беларусі Міхаіл Грабоўскі.